Pakuotės lapelis: informacija pacientui

OXYCORT 30 mg/10 mg/g tepalas
Oksitetraciklinas ir hidrokortizono acetatas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1. Kas yra OXYCORT ir kam jis vartojamas
1. Kas žinotina prieš vartojant OXYCORT 
1. Kaip vartoti OXYCORT 
1. Galimas šalutinis poveikis
1. Kaip laikyti OXYCORT 
1. Pakuotės turinys ir kita informacija

OXYCORT tepalui būdingas kombinuotas sudėtyje esančių veikliųjų medžiagų poveikis. 
Oksitetraciklinas yra tetraciklinų grupės antibiotikas. Hidrokortizono acetatas yra gliukokortikoidas. Pavartotas lokaliai jis sukelia nestiprų uždegimą ir alergiją slopinantį poveikį.

OXYCORT vartojama lengvam odos uždegimui, komplikuotam bakterine infekcija, gydyti.

OXYCORT tepalo vartoti negalima:
-	jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje);
-	jeigu yra bakterijų, virusų ar grybelių sukeltas odos pažeidimas;
-	jeigu yra paprastieji arba raudonieji spuogai;
-	jeigu yra apyburnio odos uždegimas;
-	jei yra tuberkuliozinių odos pokyčių, sifilis, odos vėžys ar ikivėžinė būklė;
-	jeigu yra odos išopėjimas ar odos suplonėjimu pasireiškiantis odos sutrikimas;
-	jaunesniems kaip 2 metų vaikams.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti OXYCORT.

Vaisto negalima vartoti ilgiau nei nurodė gydytojas. Jei tepalo vartojama ilgai, gali sumažėti antibiotikų veiksmingumas ir padidėti naujos infekcijos pavojus.
Tepalu tepti veido, pažastų ar kirkšnių odą galima tik gydytojo leidimu ir tik būtinu atveju, kadangi dėl absorbcijos sustiprėjimo padidėja šalutinio poveikio pavojus.
Jei yra uždaro ar atviro kampo glaukoma bei katarakta, tepalu tepti akių vokus arba odą arti jų draudžiama, nes gali sustiprėti minėtų ligų simptomai.
Jeigu pradėtumėte matyti lyg per miglą arba jums pasireikštų kiti regėjimo sutrikimai, kreipkitės į savo gydytoją.
Jei oda suplonėjusi (ypač senyviems žmonėms), OXYCORT būtina vartoti atsargiai.
OXYCORT nerekomenduojama vartoti esant suplonėjusiai odai, odos žaizdai, paprastiesiems spuogams, silpnoms odos venoms, išangės ir lyties organų vietų niežėjimui. Taip pat reikėtų vengti tepti šio tepalo ant atvirų žaizdų ir gleivinių.
Šio tepalo negalima tepti po orui nepralaidžiu tvarsčiu, nes odos pažeidimas gali sustiprėti.

Vaikams ir paaugliams
Saugumas ir veiksmingumas vaikams neištirtas, todėl šio vaisto vaikams vartoti nerekomenduojama. Negalima vartoti jaunesniems kaip dviejų metų vaikams.

Kiti vaistai ir OXYCORT
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

OXYCORT tepalu gydant odos pažeidimą, ypač tepant juo didelį odos plotą, skiepytis nuo vėjaraupių negalima, kadangi poveikis gali būti nepakankamas.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Nėštumo ir žindymo laikotarpiu šio vaisto vartoti negalima.

Vairavimas ir mechanizmų valdymas
Šis vaistas gebėjimo vairuoti ir valdyti mechanizmus neveikia. 

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Jei gydytojas nenurodė kitaip, ant pažeistos odos ne dažniau kaip 2‑3 kartus per dieną reikia užtepti ploną sluoksnį tepalo. Paprastai gydoma 1 – 2 savaites. Ilgiau kaip dvi savaites be pertraukos vaisto vartoti draudžiama. Per savaitę galima suvartoti ne daugiau kaip 1 tūbelę tepalo.

Veido odą galima tepti ne ilgiau kaip savaitę. 

Ką daryti pavartojus per didelę OXYCORT dozę?
Jei suklydę pavartojote per didelę vaisto dozę arba netyčia jo nurijote, nedelsdami kreipkitės į gydytoją.

Pamiršus pavartoti OXYCORT
Negalima vartoti dvigubos dozės norint kompensuoti praleistą dozę. 
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnis nežinomas (negali būti apskaičiuotas pagal turimus duomenis).
Blastomikozė (grybelių infekcija), atsparių bakterijų padermių atsiradimas, alerginės reakcijos, odos deginimas, niežulys, dirginimas, išbėrimas, odos audinių suplonėjimas, odos sausumas, plaukuotumo padidėjimas, odos depigmentacija ar spalvos pokytis, apyburnio odos uždegimas, odos maceracija (suminkštėjimas), į spuogus panašus pažeidimas, plauko svogūnėlio uždegimas, strijos, prakaitinė, antrinė infekcija, miglotas matymas. Vaisto vartojant ilgai ant veido odos, gali atsirasti odos suplonėjimas ir telangiektazijos (odos kraujagyslių išsiplėtimas).

Dėl hidrokortizono patekimo į kraujotaką galimas sisteminis šalutinis kortikosteroidų poveikis, įskaitant antinksčių veiklos sutrikimą.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 °C temperatūroje. 

Ant dėžutės ir ant tūbelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

OXYCORT sudėtis
-	Veikliosios medžiagos yra oksitetraciklinas ir hidrokortizono acetatas. 1 g tepalo yra 30 mg oksitetraciklino (hidrochlorido pavidalu) ir 10 mg hidrokortizono acetato.
-	Pagalbinė medžiaga yra minkštasis baltas parafinas.

OXYCORT išvaizda ir kiekis pakuotėje
OXYCORT yra geltonas, homogeniškas, riebus tepalas.
Aliuminio tūbelėje yra 10 g tepalo.

Registruotojas ir gamintojas

Registruotojas
Bausch Health Ireland Limited
3013 Lake Drive
Citywest Business Campus
Dublin 24, D24PPT3
Airija

Gamintojas
Works Jelfa S.A.
58-500 Jelenia Gora 
ul. Wincentego Pola 21
Lenkija

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „PharmaSwiss“ 
Užnerio g. 1 
LT-47484 
Kaunas
Tel. +370 5 2790 762

Šis pakuotės lapelis paskutinį kartą peržiūrėtas 2020-09-23.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

